open-index/open-wikipedia-markdown huggingface dataset:
Народно собрание на Бугарија

**Народното собрание** е државен орган, што ја врши законодавната власт во Република Бугарија. Според Трновскиот устав во Бугарија има *Обично народно собрание* и *Големо народно собрание*, а потоа зборот „обично“ отпаѓа од името на органот.

Народното собрание е единствен законодавен орган во Република Бугарија. Собранието се формира со третата глава на бугарскиот устав од 1991 г. (од чл. 62 до чл. 91). Во Република Бугарија НС е врховен претставнички орган на државната власт, што ја претставува волјата на народот и неговиот суверенитет. Се состои од 240 народни пратеници, а Големото народно собрание од 400 пратеници избрани на општо, рамно и преку избирачко право со тајно гласање за рок од 4 г. Од својот состав се избира претседател на парламентот, заменик-претседател на парламентот и парламентарни комисии. Народното собрание е постојано-дејствувачки орган. Собранието ја врши законодавната власт и парламентарната контрола. Народното собрание ги донесува, изменува, дополнува и менува законите, го донесува државниот буџет, ги определува даноците и нивниот размер, донесува одлуки за распишување на национален референдум, избира премиер и по негови предлози Министерскиот совет, создава и преобразува министерства (по предлози на премиерот), ги избира раководителите на Бугарската народна нанка и на други институции определени со законот, да одлучува за војна и мир, да одлучува за воена или друга вонредна состојба по предлози на претседателот или на Министерскиот совет, дава амнестија, распишува ордени и медали, одлучува за официјалните празници и така натаму. Народното собрание ги ратификува и донесува меѓународните договори предвидените во Уставот на Република Бугарија. Донесува закони, одлуки, декларации, резолуции, препораки и заклучоци.

## Парламенти

## Големо народно собрание
Големото народно собрание (ГНС) е претставнички државен орган во Бугарија. Се избира непосредно од избирачите од целата земја за решавање на важни државни и општествени прашања, како и донесување или менување на уставот, менување на територијата на државата, избирање на претседател, регенти и др. Како бугарска институција, ГНС е создадено со чл. 85 на Трновскиот устав, укинато е со уставот од 1947, потоа повторно е установено со промени во Уставот на Народна Република Бугарија во 1990.

## Надворешни врски
* Официjален саjт на Народното собрание на Република Бугарија 

Категорија:Згради и градби во Софија
Категорија:Политика на Бугарија
Сириско христијанство

мини|Манастир Саиднеја
**Сириско христијанство** — културно-лингвистичка посебна заедница во склоп на Источното Христијанство. Неговите корени се наоѓаат во Блискиот Исток.

## Историја

Сириското христијанско наследство е пренесено преку сирискиот јазик, дијалект на арамејскиот. И за разлика од грчката христијанска култура, сириската култура е контемплација, меѓу другото, на ран јудаизам и месопотамска култура, маргинализирани и прогонувани од Римското Царство. Со Антиохија како политичка престолнина, после нејзината елинизација улогата на културни центри ја презеле месопотамските градови Едеса, Нисибис и Ктесифон.

## Цркви на сириската традиција

Категорија:Христијанството во Сирија

Категорија:Источно христијанство
Пупуке

**Пупуке** () — слатководно езеро сместено во вулкански кратер помеѓу населбите Такапуна и Милфорд на Северниот Брег на Окленд, Нов Зеланд. Езерото на едно место е оддалечено само 500 м од морето и има обиколка од 6 км со длабочина од 57 м. Местото често го посетуваат излетници, веслачи, едрачи како и диви птици. Веднаш до старата црпна станица има и кафетерија, мал театар, надворешен амфитеатар и изложбен простор. Сè поголемата популарност на местото значи и намалување квалитетот на водата и тоа им задава грижи на локалните власти .

Другите слични вакви кратери во рамките на Оклендското вулканско подрачје биле затрупани од подоцнежни ерупции, а пад други се прекршиле на места и се излиле како резултат на долги врнежи. Езерото Пупуке сѐ уште е езеро заради тоа што водата оди по каналите заедно со лавата доаѓајќи под кратерскиот ѕид, создавајки разни извори по плажите помеѓу населбите Такапуна и Милфорд.

## Галерија

Податотека:Pupuke lakeshore.jpg|Езерото на квечерина
Податотека:The old pumphouse at Lake Pupuke.jpg|Старата црпна станица


## Наводи

Категорија:Оклендско вулканско подрачје
Категорија:Окленд
Категорија:Езера во Нов Зеланд
Категорија:Кратерски езера
Варна

**Варна** () е најголемиот црноморски град во Бугарија и трет по големина во земјата. Се наоѓа во северноисточна Бугарија. Варна е град-пристаниште со 330.486 жители. Поради развиениот морски туризам, големиот број на хотели, како и дворецот Евксиноград, којшто е седиште на владата и претседателот на Бугарија за време на летните месеци, Варна се смета за „приморскиот главен град на Бугарија“. Варна се распростира на околу 105 квадратни километри и е административен центар на Варненската област и општината Варна.

## Култура
Варна е центар на повеќе културни проекти, меѓу кои се и фестивалот „Варнско лето“ и филмскиот фестивал „Љубовта е лудост“. Во Варна се наоѓа и археолошки музеј во кој се изложени најстарите откриени златни предмети во светот. Тој е и балнеолошки курорт и туристичко-рекреативен центар.

## Образование
Варна е важен универзитетски центар и е седиште на многу универзитети:
* Економскиот универзитет http://www.ue-varna.bg
* Медицинскиот универзитет http://www.mu-varna.bg 
* Техничкиот универзитет http://www.tu-varna.bg/
* Военоморската академија "Никола Вапцаров" http://naval-acad.bg
* приватниот Слободен универзитет http://www.vfu.bg/.

## Галерија

Image:Varna Cathedral - 2.jpg |Соборната црква „Успение на пресв. Богородица“
Image:VarnaArchMuseum.JPG | Историски музеj
Image:VarnaRailway.JPG | Железничката станица
Image:Grand Hotel Varna.JPG| Грандхотел "Варна"
Image:Yachtport Golden Sands, Varna.JPG| Пристаниште во Златни Песоци
Image:Bulgaria-Varna-02.JPG
Image:Bulgaria-Varna-01.JPG
Image:Bulgaria-Varna-03.JPG
Image:Bulgaria-Varna-04.JPG


## Врски
* На неповторливо шоу со делфини во Варна, Дневник, 18 март 2006

## Извори



Категорија:Населени места во Општина Варна
Категорија:Населени места во областа Варна
Категорија:Населени места основани во 6 век п.н.е.
Категорија:Избрани статии на bg.вики
Индиска астрологија

**Индиската астрологија** позната како Џотиш (jyoti-светло и ishvara-управител бог) или во превод наука за светлоста божја. Хороскопотот што се употребува е сидерален и е различен од општо прифатениот западен хороскоп. Разликата се состои во почетната астрономска точка т.н. *aries ingres* или почетната точка на хороскопот, којашто астрономски се поистоветува со сидералниот помин на сонцето на 0 степени во Овен, а којашто приближно се случува на 14 април секоја година (исправка - Лахириева прецесија). Еден од најистакнатите претставници и пионер на индиската астрологија во Македонија е Симеон Атанасоски.

## Надворешни врски
* Мрежно местото на Симеон Атанасоски  

Категорија:Астрологија
Знаме на Бугарија

**Знамето на [[Бугарија]]** има правоаголна форма и се состои од три ленти во бела, зелена и црвена боја. Тие се расположени хоризонтално одгоре надолу, при што полињата се еднакви по форма и големина.

## Историја
За време на османлиското ропство ајдуците и комитите го користеле зеленото знаме со извезен златен лав и со натпис „Слобода или Смрт!“ („*Свобода или смърт!*“)

За првпат знаме со бела, зелена и црвена боја, според денешниот изглед, било сошиено од Стилијана Парашкевова во романскиот град Браила и истото било предадено на бугарските доброволци кои учествувале во Руско-турската војна од 1877-1878 година. Знамето е во форма на квадрат со лав, и натпис „Бугарија“ (*България*) во средината. Денес знамето е дел од колекцијата на знамиња на Националниот воено-историски музеј во Софиjа.

По ослободувањето на државата, првиот бугарски устав од 16 април 1879 во член 23 определува, дека „бугарското народно знаме е тробојно и се состои од бела, зелена и црвена боја, поставени хоризонтално“.

Во 1947 на знамето, во левиот горен агол на белата боја бил додаден грбот на Народна Република Бугарија кои се користело до 27 ноември 1990. На тој датум текстот во уставот бил изменет и грбот бил отстранет.

## Галериjа

Image:Flag of Stiliana Paraskevova.svg|23px Знаме на Ополченците
Image:Flag of Bulgaria (1948-1967).svg|23pxЗнаме на Социјалистичка Бугариjа (1948-1967)
Image:Flag of Bulgaria (1967-1971).svg|23pxЗнаме на Народна Бугариjа (1967-1971)
Image:Flag of Bulgaria (1971-1990).svg|23pxЗнаме на Народна Бугариjа (1971-1990)
Image:War flag of Bulgaria.svg|Воено знаме на Бугариjа
Image:Naval Ensign of Bulgaria.svg|Знаме на бугарската воена морнарица
Image:Naval Jack of Bulgaria.svg|Морнаричко знаме


## Поврзано
* Бугарија
* Грб на Бугарија
* Државна химна на Бугарија

## Наводи

## Надворешни врски
* Мрежно место на Бугарското хералдичко и вексилолошко друштво

Категорија:Национални симболи на Бугарија
Брус Спрингстин

thumb|right|240px|Брус Спрингстин (1949 - )

**Брус Фредерик Џозеф Спрингстин** — (, роден на ) — американски рок-пејач, гитарист и композитор.

## Животопис

## Музичка кариера
На почетокот на 2014 година, Спрингстин го објавил својот 18. студиски албум под наслов „High Hopes“. Албумот бил снимен на повеќе локации (Њу Џерси, Лос Анџелес, Атланта, Австралија и Њујорк) со неговата група „E Street Band“, а како гостин се појавува и гитаристот Том Морело (поранешен член на „Rage Against the Machine“). Албумот бил најавен во ноември 2013 година, кога биле објавени песната „High Hopes“ и видео спотот за неа.

## Наводи

Категорија:Американски рок-музичари
Категорија:Американски рок-пејачи
Категорија:Родени во 1949 година
Категорија:Живи луѓе
Категорија:Носители на Претседателскиот медал на слободата
Категорија:Добитници на наградата „Тони“
Белица (општина)

**Општина Белица** () — општина во Пиринска Македонија, во денешната Благоевградска област, југозападна Бугарија. Центар на општината е градот Белица. Општината има 13 населени места со вкупно население од 9.646 жители (2015).

## Географија

## Историја

## Стопанство

## Демографија

## Општествени установи

## Администрација и политика
### Населени места
250п|мини|десно|Карта на Општина белица со населените места
Општината има 12 населени места. Тие се следниве (имињата во заграда се сегашните, сменети од бугарската држава)

* Бабјак
* **[[Белица (град)|Белица]]**
* Гарван (Златарица)
* Гољово (Гал’бово)
* Дагоново
* Краиште
* Кузово
* Лутово (Љутово)
* Орцево
* Палатик
* Хахњово (Горно Краиште)
* Черешево (Черешово)

### Историски места
* Ќорово (Врхари)

## Културни и природни знаменитости

## Редовни настани

## Личности
* Владимир Поп Томов

## Култура и спорт

## Иселеништво

## Наводи

## Надворешни врски
* Портал на Општина Белица

Категорија:Општини во Пиринска Македонија
Категорија:Општини во областа Благоевград
Неврокоп (општина)

**Општина Неврокоп** (офиц. **Општина Гоце Делчев**; ) — општина во Пиринска Македонија, во денешната Благоевградска област, југозападна Бугарија. Центар на општината е градот Неврокоп (Гоце Делчев). Општината има 13 населени места со вкупно население од 32.169 жители (2011).

## Географија

## Историја

## Стопанство

## Демографија

## Општествени установи

## Администрација и политика
### Населени места
250п|мини|десно|Карта на Општина Неврокоп со населените места
Општината има вкупно 12 населени места. Тие се следниве (имињата во заграда се сегашните, сменети од бугарската држава):

* Баничан
* Брезница
* Буково
* Даг Чифлик (Добротино)
* Јуч Дурук (Делчево)
* Корница
* Л’жница
* Мусомишта (Мосомиште)
* **[[Неврокоп]] (Гоце Делчев)**
* Нов Чифлик (Борово)
* Папас Чаир (Попови Ливади)
* Цирополе (Господинци)

### Историски
* Боржоза (Драгостин)
* Заим Чифлик
* Средна

## Културни и природни знаменитости

## Редовни настани

## Личности

## Култура и спорт

## Иселеништво

## Наводи

## Надворешни врски

Категорија:Општини во Пиринска Македонија
Категорија:Општини во областа Благоевград
Категорија:Населени места посветени на Гоце Делчев
Михаил Фрадков

**Михаил Ефимович Фрадков** (р. 1 септември 1950) — руски политичар и поранешен Премиер на Русија.

Фрадков е роден близу Самара во еврејско семејство. Студирал на  московскиот „Станкоинструментальный институт“ (дипломирал 1972) и на Академијата за меѓународна трговија (дипломирал 1981). Во 1973, се вработил во економскиот оддел на амбасадата на СССР во Индија, каде останал да работи две години. Подоцна држел неколку други функции во Русија. Во 1991, Фредко ја претставувал Русија на Општата спогодба за царини и трговија (GATT) во Женева.

Доцна во 1992, Фрадков бил назначен за Заменик Министер за надворешни економски врски. Помалку од една година подоцна, во октомври 1993 станал Прв Заменик Министер за надворешни економски врски. На 15 април 1997, по претседателска одлука, Борис Елцин го назначува Фрадков за Министер за надворешни економски врски и трговија, каде служел речиси една година. Кон средината на 1999, со друга претседателска одлука Фредков станува Министер за трговија.

Во 2001 Владимир Путин го назначува за директор на Федералната Даночна Полиција, пред што бил Заменик Секретар на Советот за Безбедност. Во 2003 бил назначен за претставник на Русија во Европската Унија. На 1 март 2004, Путин го номинира Фрадков за следен премиер и ова назначување добива согласност од Думата на 5 март истата година.

Назначувањето на Фрадков за премиер било изненадување за многу луѓе, бидејќи тој видливо не бил дел од потесниот круг на Путин. Некои ова го објаснуваат со идејата да се постави некој независен, кој не припаѓа на ниту еден од „клановите“ во Кремљ. Поранешниот Премиер Сергеј Степашин, под чие водство служел Фрадков, се искажал за Фрадков како за човек кој е „апсолутно независен од било кој вид на политички клан или група“. Путин и неговите соработници го величаат Фрадков како искусен, професионален и чесен. Неговото назначување побудило незадоволство кај руските националисти, бидејќи Фрадков е евреин.

На 12 мај 2004, Фрадков повторно бил назначен за премиер, по повторната изборна победа на Путин и неговото пристапување на 7 мај.

На 12 септември 2007 Фрадков му најавил оставка на претседателот Путин, која тој ја прифатил, и го номинирал Виктор Зубков за наследник. Фрадков останал на должност сѐ до потребната потврда од Думата. Зубков бил потврден на 14 септември.

Фрадков, Михаил
Фрадков, Михаил
Фрадков, Михаил
Категорија:Носители на Орденот за заслуги пред татковината од I степен
Категорија:Носители на Орденот за заслуги пред татковината од II степен
Категорија:Носители на Орденот за заслуги пред татковината од III степен
Категорија:Носители на Орденот за заслуги пред татковината од IV степен
Категорија:Живи луѓе
Банско (општина)

**Општина Банско** () — општина во Пиринска Македонија, во денешната Благоевградска област, југозападна Бугарија. Седиште на општината е градот Банско. Општината има 8 населени места со вкупно население од 13.525 жители според проценка од 2024 година.

## Географија
мини|десно|280x280px|Карта на Општина Банско со населените места
[мини|280x280пкс|Поглед на градот [Банско (град)|Банско во 2017 година.]]
мини|280x280пкс|Зградата на општинскиот совет во 2007 година.
Општината зафаќа дел од источната половина на Благоевградската област и со својата површина од 475,88 км2 се рангира на 6-то место меѓу 14-те општини на областа, што претставува 7,38% од површината на областа. Се граничи со 6 други општини: на север со Општина Мехомија и Општина Белица; на запад со Општина Кресна; на југозапад со Општина Свети Врач; на југ со Општина Неврокоп; на југоисток со Општина Грмен, а на исток со Општина Велинград од Пазарџичката област.

Релјефот на општината е многу разновиден. Нејзиниот северен дел ја зафаќа јужната половина од Разлошката котлина, југозападниот дел опфаќа големи делови од планината Пирин, а источниот дел се протега на северозападните делови од Доспат, најзападниот дел на големиот планински венец Родопи. Во овие граници, надморската височина варира од 600 метри по течението на реката Места во атарот на селото Кремен до 2.914 метри на врвот Вихрен на Пирин планина.

Во источниот дел од општината, од север кон југ, тече дел од реката Места со нејзините притоки: Дисилица (десна), Ретиже (десна) и други. Во јужниот дел се наоѓа горниот (северен) дел од Момина Клисура на реката Места.

## Историја

* На 14 август 1934 година, селото Густун е преименувано во село Гостун.
* На 5 февруари 1965, Обидимски Ханови е прогласено за село со име Места.
* 4 јануари 1966, селото Добриништа е преименувано во село Добриниште.
* 20 октомври 2006, селото Добриништа е проласено за град.

## Населени места
Општината има вкупно 8 населени места, од кои 2 града и 6 села. Список на населени места, подредени по азбучен ред, население и површина на нивните земјишта (името во заграда е сегашното, сменето од бугарската држава):

## Демографија

### Етнички состав
На табелите е прикажан националниот состав на населението во општината, според пописот од 2011 година (подредени според големината на населението):

Во селото и околината живеат голем број Македонци, кои од страна на бугарската држава не се признаваат како посебна етничка заедница и голем дел од нив се запишуваат како Бугари.

### Вероисповед
Според последниот бугарски попис од 2011 година, религиозниот состав, меѓу оние кои одговориле на опционалното прашање за религиозна идентификација, бил следниот:

## Транспорт и инфраструктура
Низ Разлошката котлина поминува последната делница од теснолиниската железничка пруга Септември – Добриништа (од км 115,8 до км 125,0).

Низ општината поминуваат и делови од 3 републички патишта со вкупна должина од 35,6 км: Републичкиот пат II-19 – 31,8 км, Републичкиот пат III-1901 – 2,3 км и Републичкиот пат III-1903 – 1,5 км.

## Наводи



Категорија:Општини во Пиринска Македонија
Категорија:Општини во областа Благоевград
Дарданија (појаснување)

**Дарданија** може да се однесува на:

* Дарданија (Мала Азија)
* Дарданија (Европа)
Мехомија (општина)

**Општина Мехомија** (офиц. **Општина Разлог**, ) — општина во Пиринска Македонија, во денешната Благоевградска област, југозападна Бугарија. Центар на општината е градот Мехомија (од 1925 г. офиц. Разлог). Општината има 8 населени места со вкупно население од 21.495 жители (2015).

Официјалното име на општината е во согласност преименувањето на градот Мехомија, кој го добил името по традиционалната котлинска област Разлог (Разлошко) во која е сместен.

## Географија

## Историја

## Стопанство

## Демографија

## Општествени установи

## Самоуправа и политика
### Населени места
250п|мини|десно|Карта на Општина Мехомија со населените места
Општината има 8 населени места, од кои еден град и седум села. Тие се следниве (имињата во заграда се сегашните, сменети од бугарската држава):

* Бања
* Бачево
* Годлево
* Горно Драглишта (Г. Драглиште)
* Долно Драглишта (Д. Драглиште)
* Елешница
* **[[Мехомија]] (Разлог)**
* Недобарско (Добарско)

## Културни и природни знаменитости

## Редовни настани

## Личности

## Култура и спорт

## Иселеништво

## Наводи

## Надворешни врски

Категорија:Општини во Пиринска Македонија
Категорија:Општини во областа Благоевград
Грмен (општина)

**Општина Грмен ** () — општина во Пиринска Македонија, во денешната Благоевградска област, југозападна Бугарија. Центар на општината е селото Грмен. Општината има 16 населени места со вкупно население од 14.247 жители (2015).

## Географија

## Историја

## Стопанство

## Демографија

## Општествени установи

## Самоуправа и политика
|мини|десно|250п|Карта на Општина Грмен со населените места
Општината има вкупно 16 населени места, од кои сите се села. Тие се следниве (имињата во заграда се сегашните, сменети од бугарската држава):

* Балдево
* Горно Дреново
* **[[Грмен]]**
* Дабница
* Дебрен
* Долно Дреново
* Ковачевица
* Крушево
* Лештен
* Марчево
* Ореше
* Осиково
* Рибново
* Скребатно
* Фотовишта (Огњаново)
* Фустане (Хвостјане)

## Културни и природни знаменитости

## Редовни настани

## Личности

## Култура и спорт

## Иселеништво

## Надворешни врски
* Портал на Општина Грмен

Категорија:Општини во Пиринска Македонија
Категорија:Општини во областа Благоевград

Категорија:Чеч
Хаџидимово (општина)

**Општина Сингартија** или **Хаџидимово** () — општина во Неврокопско, Пиринска Македонија, во денешната Благоевградска област, југозападна Бугарија. Центар на општината е градот Хаџидимово. Општината има 15 населени места со вкупно население од 10.069 жители (2015).

## Географија

## Историја

## Стопанство

## Демографија

## Општествени установи

## Администрација и политика
### Населени места
250п|мини|десно|Карта на Општина Хаџидимово со населените места
Општината има 15 населени места. Тие се следниве (имињата во заграда се сегашните, сменети од бугарската држава):

* Абланица
* Беслен
* Блатска
* Гајтаниново
* Копривлен
* Л’ки
* Лески (Ново Лески)
* Либјахово (Илинден)
* Нова Ловча
* Парил
* Петралик (Петрелик)
* Садово
* Теплен
* Тешово
* **[[Хаџидимово]]** (создадено од Долна Сингартија и Горњани)

### Иселени места
* Љалево
* Перица

## Културни и природни знаменитости

## Редовни настани

## Личности

## Култура и спорт

## Иселеништво

## Наводи

## Надворешни врски
* Портал на Општина Хаџидимово


Категорија:Општини во Пиринска Македонија
Категорија:Општини во областа Благоевград
Категорија:Чеч
Августа (титула)

[thumb|right|200px|[Ливија, првата *Августа*, во 14.]]

**Августа** () — женски облик на титулата „Август“ (*Augustus*). Обично се давала на сопругите или роднините на римските цареви. Во III век, овие жени исто така можеле да ги добијат и титулите *Матер кастрорум* и *Матер патриае*.

## Список на Августи

* 14 - Ливија, жена на Октавијан Август.
* 41 - Антонија Минор, мајка на Клавдиј.
* 50 - Агрипина Помладата, жена на Клавдиј.
* 64 - Попеја Сабина и Клавдија, жена и ќерка на Нерон.
* пред 80 - Флавија Домицила, жена на Веспазијан.

* 105 - Помпеја Плотина и Улпија Марцијана, жена и сестра на Цар Трајан.
* 112 - Салонина Матидија, внука на Трајан.
* 128 - Вибија Сабина, жена на Адријан.
* 138 - Фаустина Постарата, жена на Антонин Пиј.
* 146 - Фаустина Помладата, ќерка на Антонин Пиј, жена на Марко Аврелиј, мајка на Комод.
* 164 - Луцила, жена на Марко Аврелиј и жена на Луциј Вер.
* 177 - Брутија Криспина, жена на Комод.
* 193 - Манлија Скантила и Дидија Клара, жена и ќерка на Дидиј Јулијан.

* 210s - Флувија Плаутила, жена на Каракала
* 220 - Аквилија Севера, втора и четврта жена на Елагабал.
* 220s - Јулија Авита Мамеја и Салустија Орбијана, мајка и жена на Александар Север.
* 238 - Сабина Транквилина, жена на Гордијан III.
* 240s - Отацилија Севера, жена на Филип Арапот.
* 240 - Херенија Етрускила, жена на Дециј Тајан, мајка на Херениј Етрурецот и Хостилијан.
* 250-ти - Маринијана, wife of Валеријан.
* c. 250 - Корнелија Салонина, жена на Галиен.
* 253 - Корнелија Супра, жена на Емилијан.
* 260 - Сулпиција Дријантила, жена на Регалијан.
* 274 - Улпија Северина, жема на Аврелијан, веројатно единствената *Августа* сама за себе.
* 283 - Магнија Урбика, жена на Карин.

* 308 - Галерија Валерија, ќерка на Диоклецијан и жена на Галериј.
* по 312 - Хелена Константинополска и Константина, мајка и ќерка на Константин I.
* пред 385 - Елија Флакила, жена на Теодосиј I.
* ц. 416? - Гала Плацидија, ќерка на Теодосиј I, жена на Константин III, мајка на Валенцинијан III.

* 439 - Лицинија Евдоскија, жена на Валенцинијан III.
* ц. 440 - Јуста Грата Хонорија, сестра на Валенцинијан III.

* ц. 5000 - Теодора, ко-регент и сопруга на Јустинијан I
* 568 - Елија Софија, консорт а потоа и регент, сопруга на Јустин II

Категорија:Римски царици
Вибија Сабина

**Вибија Сабина** (*ц.* 86-136 или 137) била царица и жена на римскиот цар Адријан. Родена е во 86 како ќерка на Салонина Матидија, внука на царот Трајан и Луциј Вибиј Сабин, кој бил конзул.

Вибија се омажила за Адријан, по барање на царицата Плотина, за тој да може да го наследи братот на нејзиниот дедо, во 117. Тие немале деца и веројатно немале среќен брак. Оваа прекрасна жена била силна и независна и нејзините сфаќања за бракот не стоеле добро кај царот. Сабина имала љубовна врска со едно од неговите момчиња-робови.

Во 128 дадена ѝ е титулата Августа.

Починала во 136 или 137, пред нејзиниот сопруг, од непознати причини. Постоеле гласини дека Адријан ја отрул, но за тоа нема доволно докази.

Категорија:Римски царици
С
Категорија:Родени во 86 година
Категорија:Починати во 130-тите
Категорија:Родени во 83 година
Природни науки

**Природни науки** се системи на знаења (науки) чија основна цел е да се проучи природата и процесите поврзани со неа. Во групата на природните науки влегуваат математиката, физиката, хемијата, биологијата, сите гранични науки помеѓу овие науки, а понекогаш ја вклучуваме и географијата во групата на природните науки, иако таа е и општествена наука.

## Поврзано

* Општествени науки
* Егзактни науки
* Технологија
* Техника

*
Арборикултура

**Арборикултура** е селекцијата, садењето и негата на поединечни дрва, и изучувањето на нивниот раст и реакција на културните обичаи и животната околина.
мини|десно|240п|<center>Дејности на арборикултура
Науката се изучува со цел за одгледување на дрва, обично во градина или урбана средина, за нивното здравје и долговечност, отпорност од штетници и патогени, справување со ризици, максимален доход од вложувања и од орнаментални и естетки причини. Заради ова, оваа наука се разликува од шумарството, кое се занимава со комерцијално производство и исползување на дрво и други шумски производи од насади и шуми. Арборикултурата има слична врска со шумарството како што градинарството има со земјоделството.

## Поврзано
* Меѓународно арборикултурно друштво
* Арборскулптура
* Хортикултура

## Надворешни врски
* Arboristsite.com - Онлајн форум за арбористи. Се дискутираат најразлични теми во врска со дрвата. 

Категорија:Градинарство
Категорија:Хортикултура
Фунгикултура

**Фунгикултура** е процесот на производство на храна, лекови и други производи по пат на одгледување на печурки и други габи. 

Овој израз се користи за одгледувањето на габи со мравки-листосекачи, термити, амброзионосни буби, и мочуришни полжави.

Категорија:Хортикултура
Категорија:Земјоделство
Енологија

**Енологија** е науката која се занимава со сите аспекти на виното и винарството од гроздоберот до шишето. Стручњакот по енологија се нарекува **енолог**, но тој исто така може да биде и винар.

Терминот доаѓа од грчкиот збор, *оенос* (οίνος), што значи вино, и наставката *[[-логија]]* (од грчкиот збор λόγος, што значи наука).

## Поврзано
* Вински термини 
* Енофилија 
* Сомелие
* Вино 
* Винар
* Винарска визба
* Температура за служење вино
* Аристологија

*
Температура на служење вино

**Температурата на служење** има големо влијание врз вкусот на едно **[[вино]]**. Служење ладно помага да се замаскираат маните на едно младо или неквалитетно вино, додека служењето  на повисока температура помага при изразувањето на букетот и комплексноста, што е идеално за стари и скапи вина. Пониските температури исто така ја сузбиваат острината на алкохолот кај полесните вина. Еве таблица со идеалните температури за служење на разни типови вина.

## Поврзано
* Дегустација на вино
* Слепа дегустација на вино

## Надворешни врски
* Статија за температурите на кои се служат вината  

Категорија:Дегустација на вино
Саво Климовски

Д-р **Саво Климовски** (роден на  година во Скопје) — македонски правник, професор по уставно право и политички систем на Правниот факултет во Скопје.

## Научна кариера

Правните студии со одличен успех ги завршува во јуни 1970 год. на Правниот Факултет во Скопје, каде што во 1974 год. се стекнал со степен на магистер од областа на правно-политичките науки. Со докторат на правни науки се стекнува во мај 1978 год. на Правниот Факултет во Љубљана. За асистент на Правниот факултет е избран во април 1971&nbsp;г. Првпат за редовен професор на научната област уставно право и политички систем и политичка филозофија. Од октомври 1992 год. во два мандати е декан на Правниот Факултет во Скопје. Во периодот 1996 до 1998 година е претседател на Универзитетскиот сенат при Универзитетот „Кирил и Методиј“ - Скопје.

Има објавено повеќе монографии, средношколски и универзитетски учебници, како и бројни прилози во научни и стручни публикации.

## Политичка кариера

Саво Климовски во периодот од април 1986 год. до март 1991 год. е член на македонската влада и одговорен за ресорите на образованието, културата и физичката култура.

Од 1992 до 2000 година во Собранието на Република Македонија ги имаше следниве активности:

* Претседател на комисијата за уставни прашања и политички систем
* Претседател на комисијата за европски и евро-атлантски интеграции
* Претседател на советот за меѓунационални односи

На изборите во 1998 година Климовски е избран за пратеник како претставник на Демократската Алтернатива, по што од 1998 до 2000 година ја врши функцијата претседател на Собранието на Република Македонија.

Проф. д-р Саво Климовски е основач и претседател на LIONS CLUB - Скопје. Претседател е на невладината организација за научна комуникација и зближување на народите од земјите во кинескиот теснец и останатиот дел од светот.

## Наводи

## Надворешни врски
* Службена страница на Саво Климовски 

Категорија:Живи луѓе
Категорија:Правници од Скопје
Категорија:Политичари од Скопје
Категорија:Југословенски правници
Категорија:Југословенски политичари
Категорија:Претседатели на Собранието на Македонија
Категорија:Политичари од Демократска алтернатива
Категорија:Апсолвенти на Правниот факултет „Јустинијан I“ - Скопје
Категорија:Магистри на Правниот факултет „Јустинијан I“ - Скопје
Категорија:Доктори на Љубљанскиот универзитет
Демократско-републиканска унија на Македонија

**Демократско-републиканска унија на Македонија (ДРУМ)** — поранешна македонска политичка партија.

## Историја
ДРУМ била формирана при крајот на ноември во 2004 година, каде што на основачкото собрание присуствувале околу 500 основачи, членови на ДРУМ. Основачкото Собрание се одржало во Скопје во салата на тогашната општина Чаир. Претседавач бил тогашниот актуелен градоначалник на Чаир, Аце Миленковски.  На собранието биле изгласани статутот и програмата на партијата.

За Претседател на партијата била избрана Доста Димовска, за потпретседател Ристо Тошев, а за генерален секретар Аце Миленковски, како и дванаесет членови на извршниот одбор.

Партијата остварувала средби со повеќе блиски партии од други земји како: ЦДУ од Германија, Народна партија на Австрија, СДС и ССД од Бугарија како и со претставници од Европската народна партија. Била воспоставена и соработка со Фондацијата Конрад Аденауер и нивно вклучување во обуката на млади политичари.

На 20 ноември 2005 година се одржал Првиот Конгрес на ДРУМ во Скопје. Од поканети 300 делегати учествувале 280 делегати од општинските одбори на ДРУМ. На конгресот бил избран нов претседател на партијата - д-р Горан Рафајловски, со 278 гласа ЗА, од вкупно 280 делегати. Од страна на Централниот одбор беа избрани: Мирослав Ризински и Дарко Арсов за Потпретседатели и Никола Поп-Илиев за нов генерален секретар на партијата.

## Учество на избори
Партијата учествувала на локалните избори во 2005 година со свои кандидати за советници и градоначалници. Биле кандидирани советници во шест општини и кадидат за градоначалник во една општина. На овие избори ДРУМ добила осум советнички места во пет Општини или 6,6% од вкупниот број на излезени гласачи.

Во општините Зрновци и Кратово, ДРУМ учествувал со со свои советници во коалицијата на локалната власт и имала еден претседател на совет на Општина Зрновци.

## Згаснување
По завршувањето на парламентарните избори во 2006 година, тогашниот претседател на партијата, Горан Рафајловски, поднел оставка поради лошиот изборен резултат. Демократско-републиканската унија на Македонија згаснува на 7 ноември 2006. На 11 ноември 2006 целото членство на ДРУМ, преминало во ВМРО-ДПМНЕ и со тоа Демократско-републиканската унија на Македонија престанала да постои.

## Наводи

Категорија:Демократско-републиканска унија на Македонија
Категорија:Појавено во 2004 година во Македонија
Горан Рафајловски

right|мини|220п|Горан Рафајловски
**Горан Рафајловски** (Скопје, ) — македонски политичар, доктор-инженер по електротехника и универзитетски професор на Факултетот за електротехника и информациски технологии при Универзитетот „Св. Кирил и Методиј“ во Скопје.

## Животопис

Рафајловски е научен соработник на:

*Friedrich-Alexander Univerzitat Erlangen, 
*Nurnberg Institut fur Elektrische Antiebe und Steuerungen 
*Univerzitat von Kaiseslautern Institut fur Leistungelektronik 
 
Има објавено повеќе од 40 научни трудови во повеќе држави во Европа и пошироко (Хрватска, Бугарија, Италија, Германија, Израел, Јапонија, САД, Македонија ..) 
 
Професионален ангажман: 
*1987-1988 година - Конструктор на уредот ВСТЅ 130 
*1988-2001 година - Доцент на Институтот за електрични машини - член на IEEE-IAS (lnd.Appl.Soc.) I IEEE-IES 
*1998-2001 година - Генерален Директор на електростопанство на Македонија 
*2001-2005 година - Амбасадор на Македонија во СР Германија
*2005 година - Претседател на УО на Фондацијата Борис Трајковски 
*20 ноември 2005 година - 7 јули 2006 - Претседател на ДРУМ

## Наводи

Категорија:Политичари од Скопје
Категорија:Живи луѓе
Категорија:Македонски универзитетски професори
Категорија:Професори на ФЕИТ
Категорија:Амбасадори на Македонија во Германија
Категорија:Политичари од Демократско-републиканска унија на Македонија
Јован Јосифовски

**Јован Јосифовски** ( во Тетово) — македонски правник и поранешен претседател на Државната изборна комисија на Македонија. Тој дипломирал на Правниот факултет од Скопје, и го стекнал звањето дипломиран правник.
 
## Работно искуство
* Осум години во Републичкиот секретаријат за законодавство и организација како советник за вршење на работите што се однесуваат на следење и проучување на правниот систем, следење на состојбите и појавите во областа на организацијата и методот на работа на управата и прописите за органите на управата;
* од 1983 година – началник во Градскиот комитет за комунални работи и сообраќај каде работел на нормативна дејност од надлежност на Град Скопје;
* од 1985 година – советник во Законодавно - правната комисија на Собранието на Република Македонија;
* од 1990 година – советник во Собранието на Република Македонија, а и ги вршел работите и задачите на советник во Законодавно - правната комисија на Собранието;
* од 1997 година – самостоен советник во Секторот за работни тела на Службата на Собранието на Република Македонија;
* од мај 1999 година, именуван од Собранието на Република Македонија на функцијата заменик на секретар на Собранието на Република Македонија која ја вршел до 4 декември 2002 година;
* од 2003 година се стекна со статус на државен службеник и бил распореден на работно место со звање советник на Комисијата за политички систем и односи меѓу заедниците на Собранието на Република Македонија.
 
## Работно искуство во Државна изборна комисија
* Во 2002 година бил определен во Државната изборна комисија за лице кое ќе дава логистичка поддршка на Регионалните изборни комисии;
* учесник во повеќе изборни циклуси во помошното работно тело на Државната изборна комисија при спроведување на парламентарни, претседателски и локални избори;
* соработка со IFES – Меѓународна фондација за изборни системи за парламентарни, претседателски и локални избори

## Наводи

Категорија:Правници од Тетово
Категорија:Југословенски правници
Категорија:Претседатели на ДИК
Категорија:Членови на ДИК
Категорија:Апсолвенти на Правниот факултет „Јустинијан I“ - Скопје
Региони во Италија

мини|Регионите во Италија со нивните официјални имиња
**Регионите во [[Италија]]** (итал. *Regioni*) се управни единици со извесна автономија по Уставот од 1948, кој вели дека тој има за цел: да ја признае, заштити и унапредува локалната автономија, да се погрижи владините служби да бидат што помалку централизирани и да ги прилагодат принципите и законите воспоставувајќи автономија и децентрализација.

Меѓутоа, пет региони (Фурланија-Јулиска Краина, Сардинија, Сицилија, Трентино-Јужен Тирол и Аостинска Долина) имаат специјален статус на автономија со свое регионално законодавство за извесни локални работи; основано на културата, географската местоположба и на присуството на важни малцинства. Другите 15 обични региони биле делотворно воспоставени во раните 1970-ти години.

Секој регион има свој избран совет *Giunta Regionale* (извршен совет) на чело со директно избран претседател. Овој совет одговара пред генералниот совет и мора да си даде оставка (да се распушти) доколку изгуби на доверба кај генералниот совет.

Регионите главно служат за децентрализација на државната машинерија. Уставната реформа во 2001 значително ја зголемила способноста на регионите, особено во врска со законодавната власт и најголемиот дел од државните контроли биле укинати.

Во 2005 централно-десничарската влада на чело со Силвио Берлускони предложила крупна реформа во уставот во која се содржи големо зголемување на самоуправата во здравството и школството. Во јуни 2006, предлозите, кои се тесноповрзани со владините партнери на Берлускони, Северна лига (*Lega Nord*), и гледани како пат кон фенерална држава, биле отфрлени на референдум во сооднос од 61,7% на 38,3%.

Провинцијалните и општински влади работат по слични принципи: советите и изршните совети (*giunte*) провинциски претседатели или општински градоначалници.

Федерализмот во регионалната автономија е голема политичка тема во последно време, несомнено потпомогната од поновите партии како Северна лига.

## Список на региони
Италија е поделена на 20 региони, од кои пет се автономни. Покраините во нив се наведени според указот „Сочувајте ја Италија“ (*Salva Italia*) донесен од владата на Марио Монти, според кој преорганизацијата ќе стапи на сила во 2014 г..

## Поврзано
* Претседатели на италијанските региони
* Знамиња на италијанските региони
* Провинции во Италија
* Список на градови во Италија

## Надворешни врски
* За градоначалниците 
* Регионални влади во Италија 
* Регионални влади во Италија на Governo.it  

## Наводи


Категорија:Административна поделба на Италија
Категорија:Списоци за Италија
Категорија:Првостепени административни единици на земјите
Златен делишес

**Златен делишес** е сорта на јаболко со жолта боја. Овој вид не е сроден на јаболкото „Црвен делишес“.

## Изглед и вкус
Златниот Делишес е големо, жолто јаболко со изразена лупка и многу слатко по вкус. Подложно е на модрици и набирање, и затоа бара внимателно ракување и складирање. Овој вид е е посладок од зеленото јаболко и затоа се користи и за готвење.

## Историја
Оваа популарна сорта првобитно била наречена „**Mullin's Yellow Seedling**“ („**Малиновиот жолт расад**“) при нејзиното прво лансирање на пазарот во 1914 во округот Клеј, Западна Вирџинија (САД).

## Сезона
Се бере од есен до зима. 

Категорија:Јаболка
Државна изборна комисија

**Државната изборна комисија** или **ДИК** според Уставот на Република Македонија е надлежна за спроведување на сите избори во Република Македонија. ДИК е составена од претседател, потпретседател и членови. Сите членови на ДИК ги избира Собранието на Република Македонија, по претходен политички консензус.

## Избор и состав
Државната изборна комисија е составена од седум членови (претседател, потпретседател и пет други членови). Тие функцијата ја вршат професионално, со право на повторен избор. Нивниот мандат е четири години, а се избираат во рок од 60 дена од денот на одржувањето на конститутивната седница на Собранието на Република Македонија. Политичките партии во опозиција предлагаат претседател и двајца членови на ДИК, a партиите на власт предлагаат потпретседател и тројца членови на ДИК. Сите нив ги избира Собранието со двотретинско мнозинство гласови од вкупниот број пратеници. Кандидатите за членови на ДИК треба да бидат државјани на Република Македонија со постојано место на живеење во Република Македонија, да се дипломирани правници со најмалку осум години работно искуство како правници и да не бидат членови на орган на политичка партија.

## Досегашни претседатели на ДИК
Досегашни претседатели на ДИК биле:
* Никола Коневски, 1990-1994
* Петар Најдaнов, 1994-1995
* Лилјана Ингилизова - Ристова, 1995-1999
* Јосиф Луковски, 1999-2002 
* Мирјана Лазарова-Трајковска, 2002-2003
* Стево Пендаровски, 2004-2006
* Јован Јосифовски, 2006
* Александар Новаковски, 2006-2011
* Борис Кондарко, 2011-2013
* Никола Рилковски, 2013-2015 
* Александар Чичаковски 2015-2017 
* Оливер Дерковски 2018-2021 
* Александар Даштевски 2021- 

## Поврзано
* Избори во Македонија

## Наводи

## Надворешни врски
* Официјална страница

Категорија:Управување со Македонија
Категорија:Државна изборна комисија на Македонија
Јонатан (јаболко)

thumb|200px|Стандарднен „Јонатан“
**Јонатан** е јаболко со средна големина, по вкус слатко, но и кисело, со цврста, но мазна лупка. Овој вид е во блиско сродство  со јаболкото Езопус Шпиценбург.

Ова јаболко потекнува од 1826 од фармата на Филип Рик во Вудсток, Грофовија Алстер, Њујорк. Се мисли дека расадот бил Езопус Шпиценбург. За првпат забележано е во 1826. Иако можеби првобитно се нарекувало „Rick apple“ („Риково јаболко“), наскоро Џаџ Буел, Претседателот на Хортикултурното Друштво на Албани го преименувал во чест на Џонатан (мак: *Јонатан*) Хасбрук, кој го открил ова јаболко и му го посочил на Буел.

## Поврзано
* Јонаголд - хибрид од Јонатан и Златен Делишес.

Категорија:Јаболка
Јонаголд

thumb|Јаболка „Јонаголд“
thumb|Јаболка „Јонаголд“

**Јонаголд** е сорта на јаболко која е хибрид помеѓу сортите Златен Делишес и Јонатан. Ова јаболко е големо и слатко со тенка лупка. Меѓутоа заради нивната големина, овие јаболка не се одгледуваат на големо во многу земји во светот. Јонаголдот е триплоид, што значи дека не само што бара друга сорта на јаболко за опрашување, туку исто така и не дава свој полен.

## Наводи

Категорија:Јаболка
Македонски претседателски избори (1999)

**Македонски претседателски избори (1999)** — втори по ред претседателски избори во независна Република Македонија. Дотогашниот претседател Киро Глигоров не се кандидира на овие избори, а победник беше Борис Трајковски, кандидат на ВМРО-ДПМНЕ.

## Кандидати во првиот круг
* Муарем Неџипи 
* Васил Тупурковски 
* Мухамед Халили 
* Тито Петковски 
* Стојан Андов 
* Борис Трајковски

## Резултати

## Резултати од Првиот круг
Првиот круг на гласањето се одржа на 14 ноември 1999 година. По преброените гласови, во вториот круг се пласираа Тито Петковски со освоени 509.933 гласови и Борис Трајковски со освоени 449.026 гласови.

## Резултати од Вториот круг
Вториот круг на гласање се одржа на 5 декември 1999 година. Изборниот ден ќе биде запаметен со многу нерегуларности и огромен број на излезени гласачи помеѓу албанското население. Во вториот круг победи Борис Трајковски со 582.808 гласови, а Тито Петковски имаше 513.614 гласови, или 52.40% наспроти 46.18%. СДСМ не ги призна изборните резултати и го бојкотираше Претседателот Трајковски сè до доаѓањето на власт на Парламентарните избори во 2002 година.

## Останати статистики
Бројот на запишани избирачи во 1999 година бил: 1.610.340 од нив на гласање излегле 1.112.153 гласачи. По преброените гласачки ливчиња Државната Изборна Комисија констатираше дека има 16.281 неважечки гласачки ливчиња или 1,46% од вкупниот број на ливчиња.

## Поврзано
* Избори во Република Македонија

1999
Категорија:Македонија во 1999 година
Категорија:Избори во Европа во 1999
Ајдаред

**Ајдаред** е вид црвено јаболко од САД. Тоа е хибрид од две сорти на јаболка. За првпат било израснато во 1935 од Земјоделската експериментална станица на Ајдахо и од 1942 е широко распространето. Ајдаредот е цврсто јаболко со бело ткиво, кисело и сочно. Заради ова особено се користи во кулинарството. Се бере од крајот на септември до средината на октомври. Отпорно и трајно е сè до крајот на јануари, а соодветно складирано, може да трае и до јуни.

thumb|left|Јаболка „Ајдаред“ на дрво
## Наводи

Категорија:Јаболка
Грени Смит

**Грени Смит** е сорта на јаболко со потекло од Австралија околу 1865 од случаен расад расаден од Мери Ана *Грени (баба)* Смит. Се мислидека ова било семка од *Malus sylvestris*, Европско диво јаболко, вкрстена со стандардното  домашно јаболко *M. domestica* како опрашувач; доколку ова е точно, тоа значи дека е хибрид.

Ова јаболко било насекаде садено во Нов Зеланд, од каде било донесено во Англија околу 1935 и САД во 1972 од страна на Грејди Овил.

Јаболката „Грени Смит“ се зелени со светлозелени пеги, иако некои можат да имаат и розово руменило. Тие се рскави, сочни, кисели јаболка одлични за готвење или јадење директно. Исто така овие секористат во овошни салати заради тоа што потемнуваат побавно од другите видови.

Оваа сорта бара помалку часови на ладно, а повеќе време за да узрее, и затоа претежно расте во предели со умерена клима.

Јаболката „Грени Смит“ се поцврсти по состав од другите зелени јаболка, што може да предизвика проблеми кај луѓто со вештачки вилици.

Категорија:Јаболка
Македонски претседателски избори (2004)

**Македонски претседателски избори (2004)** — трети непосредни претседателски избори. Беа одржани предвреме, поради смртта на Претседателот Борис Трајковски. Првиот круг се одржа на 14 април 2004 година (среда), а вториот круг на 28 април 2004 година (среда). На изборите учествуваа четворица кандидати, а победник беше Бранко Црвенковски од Социјалдемократскиот сојуз на Македонија.

Гласањето траеше од 07,00 - 19,00 часот. Војниците, лицата кои се на издржување казна затвор, внатрешно раселените лица и болните и немоќни лица гласаа на 13 април 2004 година.

## Резултати



left|thumb|450px|Прв круг, © ДИК 2004
left|thumb|450px|Втор круг, © ДИК 2004

## Надворешни врски
* ОДИХР за претседателските избори 2004 

2004
Категорија:Македонија во 2004 година
Сашко Кедев

**Сашко Кедев** (роден 6 јули 1962, Штип) ― македонски политичар, кардиолог и доктор на медицински науки. 

## Животопис
Завршил средно образование во својот роден град. Член е на ВМРО-ДПМНЕ и доктор специјалист-кардиолог. Доцент на Медицинскиот факултет, сертифициран европски интервентен кардиолог, интервентен кардиолог во САД. Добро знае англиски и италијански јазик.  Живее во Скопје. Од 1991 до 1993 беше специјалист на клиниката во Бетезда, САД. Од 1999 до 2003 е директор на клиниката за кардиологија.

На 19 мај 2009 Сашко Кедев, се искачил на највисокиот врв на светот, Монт Еверест. Со тоа, тој стана третиот Македонец кој го има освоено највисокиот врв на светот. Како високогорски планинар ги има искачено врвовите Мон Блан (заедно со алпинистот Јован Попоски - Јове и алпинистот Надир Мурсели), Матерхорн, Вајсхорн и тн. Исто така е првиот Македонец кој ги има искачено највисоките врвови на сите седум континенти во светот.

Сашко Кедев бил кандидат за претседател на претседателските избори кои се одржале во 2004 година, кога во вториот круг бил поразен од страна на Бранко Црвенковски. Од 2002 до 2006 година тој бил пратеник во Собранието на Република Македонија.

Кедев е женет со Ганка Самоиловска, поранешен министерка за култура.

## Високогорски планинарски искачувања
Во планинскиот масив на Хималаите досега ги има искачено следните 13 планински врвови повисоки од 8 000 m н.в.:

* Монт Еверест (8 848 m н.в.) на 19 мај 2009 година.

* Манаслу (8 163 m н.в.) на 27 септември 2021 година.

* Даулагири (8 167 m н.в.) на 9 април 2022 година.

* К2 (8 611 m н.в.) на 22 јули 2022 година.

* Броуд Пик (8 047 m н.в.) на 29 јули 2022 година.

* Анапурна I (8 091 m н.в.) на 15 април 2023 година.

* Нанга Парбат (8 126 m н.в.) на 2 јули 2023 година.

* Чо Оју (8 188 m н.в.) 2 октомври 2023 година.

* Макалу (8 463 m н.в.) на 5 мај 2024 година.

* Лоце (8 516 m н.в.) на 13 мај 2024 година.

* Гашербрум II (8 035 m н.в.) на 22 јули 2024 година.

* Шишапангма (8 027 m н.в.) на 4 октомври 2024 година.

* Канченѕунга (8 586 m н.в.) на 23 мај 2025 година.
* Гашербрум I (8 080 m н.в) на 20 јули 2025 година.
Со ова Сашко Кедев е првиот Македонец кој ги има искачено сите 14 врва повисоки од 8000 m н.в. во светот. 

## Наводи

Категорија:Политичари од Штип
Категорија:Македонски кардиолози
Категорија:Политичари од ВМРО-ДПМНЕ
Категорија:Апсолвенти на универзитетот „Св. Кирил и Методиј“
Категорија:Родени во 1962 година